CELEX: 62017TN0376
Language: mt
Date: 2017-06-14 00:00:00
Title: Kawża T-376/17: Rikors ippreżentat fl-14 ta’ Ġunju 2017 – Il-Polonja vs Il-Kummissjoni

14.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/30
            
         Rikors ippreżentat fl-14 ta’ Ġunju 2017 – Il-Polonja vs Il-Kummissjoni
   (Kawża T-376/17)
   (2017/C 269/41)
   Lingwa tal-kawża: il-Pollakk
   
      Partijiet
   
   
      Rikorrenti: Ir-Repubblika tal-Polonja (rappreżentant: B. Majczyna, aġent)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni ta’ implementazzjoni tal-Kummissjoni Ewropea C(2017)2014 finali, tal-4 ta’ April 2017, li testendi s-sospensjoni tal-pagamenti mensili lill-Polonja rigward l-għajnuna għar-rikonoxximent preliminari tal-gruppi ta’ produtturi fis-settur tal-frott u l-ħxejjex, mogħtija fil-kuntest tal-Fond Agrikolu Ewropew ta’ Garanzija (FAEG);
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq ksur tat-tieni sentenza tat-tieni subparagrafu tal-Artikolu 41(2), moqrija flimkien mal-kliem introduttorju tal-ewwel subparagrafu ta’ din id-dispożizzjoni u tal-Artikolu 41(2)(b) tar-Regolament Nru 1306/2013 (1), sa fejn is-sospensjoni tal-pagamenti mensili ġiet estiża abbażi ta’ konstatazzjonijiet fattwali mhux eżatti u abbażi ta’ interpretazzjoni żbaljata tal-liġi, minkejja l-fatt li l-kundizzjonijiet għas-sospensjoni tal-pagamenti mensili ma kinux issodisfatti.
            
         
               2.
            
            
               It-tieni motiv ibbażat fuq ksur tal-prinċipju ta’ proporzjonalità u tal-Artikolu 41(3) tar-Regolament Nru 1306/2013, sa fejn ir-rata ta’ sospensjoni tal-pagamenti mensili nżammet f’livell manifestament eċċessiv fir-rigward tar-riskju eventwali ta’ telf finanzjarju għall-baġit tal-Unjoni.
            
         
      (1)  Regolament (UE) Nru 1306/2013 tal-Parlament Ewropew u tal-Kunsill, tas-17 ta’ Diċembru 2013, dwar il-finanzjament, il-ġestjoni u l-monitoraġġ tal-politika agrikola komuni (ĠU 2013, L 347, p. 549).